People You Know

People You Know (בעברית: אנשים שאת\ה מכיר\ה) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום האולפן השלישי שלה, Rare.<ref name=":3"></ref><ref name=":4"></ref> השיר יצא לאור ב-10 בינואר 2020, על ידי חברת התקליטים אינטרסקופ רקורדס, ביחד עם שאר שירי האלבום.<ref name=":3" /><ref name=":4" />

השיר הגיע למקום ה-143 במצעד השירים של פורטוגל.<ref></ref>

== רקע וכתיבה ==
השיר נכתב על ידי סלינה גומז, ג'ייסון אביגן, אלכס הופ, סטף ג'ונאס, בילבורד וליל ארון והופק על ידי אלכס הופ, בילבורד ואביגן.<ref name=":6"></ref> השיר הוא שיר בסגנון הפופ שמושפע מסגנונות מוזיקליים שונים נוספים, בדומה לשאר שירי האלבום.<ref name=":6" /><ref></ref> מבחינת מוזיקלית, השיר נכתב במפתח של -מינור, תוך שהמפעם שלו הוא 150.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.<ref name=":3" />

== משמעות ==
השיר ברובו, מדבר על מערכת יחסים שהסתיימה ועל כך שגומז חשה שהיא בזבזה את זמנה על אותו האחד שהיא "הכירה" והייתה עמו ועל העובדה שעכשיו הוא מישהו "שמישהו אחר מכיר במקומה", כביכול.<ref name=":6" /> בתחילת השיר, משתמשת גומז במטפורה בכך שהיא אומרת שהבחור איתו היא הייתה, "נכנס אליה כמו מים וכשעזב, הותיר את הרגשות שלה יבשים".<ref name=":6" />

בקדם-הפזמון מתחילה גומז לשיר "כל כך הרבה לילות מבוזבזים איתך", תוך שהיא מתחרטת על הרגעים שהיא בילתה עם בן זוגה לשעבר ועל הלילות שהייתה עמו.<ref name=":6" /> בנוסף, היא מייחלת לכך שהייתה לה האפשרות להחזיר את הזמן שבזבזה עליו.<ref name=":6" /> בפזמון של השיר, היא מבצעת משחק מילים ואומרת "פעם היינו קרובים, אבל אנשים יכולים להפוך מאנשים שאתה מכיר לאנשים שאתה לא מכיר; והכי כואב זה שאנשים יכולים להפוך מאנשים שאתה מכיר לאנשים שאתה לא מכיר".<ref name=":6" />

בהמשך השיר, היא מדברת על הצד החיובי שהיה במערכת היחסים שלהם, תוך שהיא אומרת "כשהיה לנו טוב, זה היה להיות כמו באש; עכשיו אני נושמת אפר ואבק".<ref name=":6" /> היא מסיימת את השיר בכך שהיא שרה את קדם-הפזמון והפזמון שוב, תוך שהשורה האחרונה שהיא שרה היא "מאנשים שאתה מכיר לאנשים שאתה לא מכיר".<ref name=":6" />

== ביקורת ==
כלפי השיר הופנו שבחים וביקורות מעורבות מטעם מבקרי המוזיקה. קווין מורלנד מפיצ'פורק כתב כי "בשיר, סלינה גומז נמנעת מלהתעמת עם תחושת החרטה שנותרה אצלה לאחר פרידה ממישהו, תוך שהיא עושה זאת באמצעות קולות של מקהלה".<ref></ref> במגזין Slant הופנתה כלפי השיר ביקורת מעורבת, בטענה שגומז מנסה להציג באמצעותו אותנטיות, אך מחמיצה זאת בגלל "שימוש באוטו-טיון וכמה דברים נוספים".<ref></ref> ב-NME נכתב כי "השיר נעים להאזנה, אך לא בולט במיוחד ביחס לשאר שירי האלבום".<ref></ref> באתר Scmp הופנתה כלפי השיר ביקורת חיובית, בה תואר כשיר מסוגת הסינת'פופ.<ref></ref>

ב-Consequence of Sound הופנתה כלפי השיר ביקורת חיובית מאוד, תוך שהוא כונה "שיר חיוני שעל כל אחד לשמוע".<ref name=":0"></ref> כמו כן, נכתב שם כי "השיר כולל בתוכו שימוש נכון בקולות של מקהלה".<ref name=":0" /> סמי בועז מ-North by Northwestern אמר כי "העריכה הקולית בשיר מעט מעיקה, אבל המסר שלו הופך את זה לנסבל עבורי".<ref></ref> בהרווארד קרימסון סקרו את השיר ביחד עם "Look at Her Now".<ref name=":1"></ref> כלפי "Look at Her Now" הופנתה ביקורת שלילית, תוך שעל "People You Know" נאמר "למרבה המזל, בשונה מהשיר "Look at Her Now", בשיר הזה יש משמעות למילים, אך היות שגומז חוזרת על המילה "People", היא מאבדת ממשמעותה".<ref name=":1" />

עלי ח'ראג' ממגזין הבילבורד סקר את השיר באופן מקיף, תוך שכתב עליו כי "סינתוזים מימיים וגיטרות מהדהדות מעניקים לשיר הזה מרקם יפה, והקצב דמוי החריזה של הפזמון הוא יצירה מהממת, אך למרבה הצער, זה אחד מהשירים היחידים באלבום שניתן להגדירו כבסיסי".<ref name=":2"></ref> הוא הוסיף ואמר כי "מבחינה לירית, פשטות השורות "היינו קרובים, אבל אנשים יכולים ללכת / מאנשים שאתה מכיר לאנשים שאינך מכיר", הופכות את השיר ליותר עמוק ומדגישות באיזו קלות האנשים שהקפת את עצמך בהם יכולים להשאיר אותך הרוס וכאוב".<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 בינואר 2020
|הזרמת מוזיקה • הורדה דיגיטלית
|אינטרסקופ
| align="center"|<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי סלינה גומז
קטגוריה:שירים שהופקו על ידי בילבורד
קטגוריה:שירים על בדידות
קטגוריה:שירים על כאב לב